**Cu măștile pe față?**

*M. Andrei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spune-mi ce vrei să-ți spun

și să ne prefacem în magnolii,

sau spini de trandafiri în carne

tăiați din cuiburi mari de molii.

Și spune-mi ce-ai vrea să auzi,

să mă prefac într-o vioară,

iar tu, făr-ureche muzicală,

să mă lauzi și s-aplauzi...

Și spune-mi ce-ai vrea să vezi,

să mă prefac în ce vrei tu,

iar pleoapele să ți le spele

iluzii-n formă de atu.

A, da' tu...

Tu mă poți ruga sublimul,

eu mă pot ascunde.

Tu mă poți striga-n ideal,

dar nimeni nu te-aude.

Și cere-mi vioara, și trandafirul, plus magnolia,

și-ți voi da doar corzile, spinii, în plus doar molia.

Se lipesc precum magneții flăcări distructive,

cu fum apăsător, nepăsător de tine.

Și atâta delir îmbibat în frenezia găștii,

și cât venin și-otravă se ascund

în spatele măștii.